EkBass/fiwiki-20250220-pages-articles huggingface dataset:
Shenzhenin satama

Shenzhenin satama (, LOCODE: CN SZX tai CN SZP (Shenzhen Pt)) on Kiinan eteläosissa sijaitsevan Guangdongin maakunnan erityistalousalueen, suurkaupunki Shenzhenin satama. Sataman läntinen osa sijaitsee laajalla alueella Helmijoen (Zhujiang) estuaarin koillisosissa Etelä-Kiinan meren pohjoisrannalla. Shekoun lauttaterminaalista on matkustajaliikennettä lähialueille, esimerkiksi Hongkongin, Macaon ja Zhuhain puolelle. Satamaan kuuluu myös itäinen osa konttilaitureineen (Yantian, esimerkiksi ). thumb|250px|Shenzhenin Shekoun lauttaterminaalia Shenzhenin sataman läntisen osan välittömässä läheisyydessä on kaksi muuta suursatamaa: Hongkongin satama etelässä ja Kantonin satama luoteessa. ==Maailmanluokan suursatama== Shenzhenin satama on maailman suurimpia satamia erityisesti pitemmälle jalostetun tavaran kuljetuksiin käytetyssä konttiliikenteessä. Vuoden 2011 konttimäärällään (22,6 miljoonaa TEU) satama oli Euroopan suurimman sataman eli Rotterdamin sataman laatimalla listalla neljännellä sijalla maailmassa; sama sijoitus Shenzhenillä oli kahtena edellisenäkin vuonna. Myös amerikkalaisten satamaviranomaisten laatimalla vuoden 2010 satamien top-100 maailmanlistalla, Shenzen ylsi konttiliikenteessä maailmanlistan 4. sijalle. Sataman kautta kulki vuonna 2010 yhteensä 204,9 miljoonaa tonnia rahtia, joka toi Shenzhenille amerikkalaisen satamajärjestön rahtiliikennetilastossa 13. sijan maailmantilastossa tuona vuonna. Amerikkalaislistaus ei kuitenkaan sisällä esimerkiksi kaikkia viime vuosina nopeasti kasvaneita kiinalaissatamia. Rotterdamin sataman keräämien tietojen mukaan Shenzhenin sataman rahtimäärä vuonna 2011 oli 223,0 miljoonaa tonnia ja satama sijoittui hollantilaislistan 16. suurimmaksi satamaksi maailmassa (2010 määrä 221,0 milj. t.). == Lähteet == ==Aiheesta muualla== *Shen Zhen Port - Port info - Brief Introduction of Shenzhen Port (sztb.gov.cn) *Shenzhenin sataman tilanne (AIS-tietojen mukaan) (marinetraffic.com) Satama Luokka:Kiinan satamat
Paavo Vaskio

Paavo Vaskio (1. maaliskuuta 1931 Helsinki – 26. syyskuuta 2012 Espoo) oli suomalainen ratameloja. Vaskio kuului Rooman kesäolympialaisissa 1960 Suomen 4×500 metrin kajakkiyksikköviestijoukkueeseen Torbjörn Blomqvistin, Juhani Heleniuksen ja Rolf Björklundin kanssa. Kyseisellä matkalla kilpailtiin ainoan kerran olympiahistoriassa. Suomen nelikko jäi alkueränsä viimeiseksi mutta eteni keräilyerän kautta välieriin, missä se karsiutui loppukilpailusta.http://www.sports- reference.com/olympics/summer/1960/CAN/mens-kayak-relay-4-x-500-metres.html Vaskio kuoli 81-vuotiaana Espoossa 26. syyskuuta 2012.Olympics at Sports- Reference.com == Lähteet == * Paavo Vaskio Bio, Stats, and Results Olympics at Sports-Reference.com === Viitteet === Luokka:Suomalaiset melojat Luokka:Vuonna 1931 syntyneet Luokka:Vuonna 2012 kuolleet
Tibor Csernai

Tibor Csernai (3. joulukuuta 1938 Pilis – 11. syyskuuta 2012 Tatabánya) oli unkarilainen jalkapalloilija ja olympiavoittaja. Csernai kuului Unkarin Tokion kesäolympialaisissa 1964 kultaa voittaneeseen joukkueeseen. Hän pelasi olympiaturnauksessa neljässä ottelussa ja teki kuusi maalia.Tibor Csernai Bio, Stats and Results Jalkapalloilija ja jalkapallovalmentaja Pál Csernai oli Csernanin veli. Csernai kuoli Tatabányassa 11. syyskuuta 2012, 73-vuotiaana.http://www.samsungsport.hu/magyar-labdarugas/20120911/gyasz- elhunyt-az-olimpiai-bajnok-magyar-futballista/ == Lähteet == * Tibor Csernai Bio, Stats and Results Olympics at Sports-Reference.com === Viitteet === Luokka:Unkarilaiset jalkapalloilijat Luokka:Unkarilaiset olympiavoittajat Luokka:Vuonna 1938 syntyneet Luokka:Vuonna 2012 kuolleet
John Millman

John Millman (s. 14. kesäkuuta 1989 Brisbane) on australialainen tennispelaaja. Parhaimmillaan hän on ollut kaksinpelissä ATP-listan sijalla 33 lokakuussa 2018. == Lähteet == == Aiheesta muualla == *John Millmanin kotisivut * * Luokka:Australialaiset tennispelaajat Luokka:Vuonna 1989 syntyneet Luokka:Elävät henkilöt
Frank Sando

Frank Dennis Sando (14. maaliskuuta 1931 Maidstone – 13. lokakuuta 2012) oli brittiläinen kestävyys- ja maastojuoksija. Sando voitti 10 000 metrillä EM- pronssia Bernissä 1954.http://www.sports123.com/ath/me-10000.html Kesäolympialaisissa hän oli samalla matkalla Helsingissä 1952 viides ja Melbournessa 1956 kymmenes.Olympics at Sports-Reference.com Sando kuoli syöpään 13. lokakuuta 2012, 81-vuotiaana.http://www.athleticsweekly.com/news/distance-legend-sando-dies/ == Lähteet == * Frank Sando Bio, Stats and Results Olympics at Sports- Reference.com === Viitteet === Luokka:Brittiläiset kestävyysjuoksijat Luokka:Brittiläiset maastojuoksijat Luokka:Vuonna 1931 syntyneet Luokka:Vuonna 2012 kuolleet
UNIS Flyers Heerenveen

UNIS Flyers Heerenveen on alankomaalainen jääkiekkojoukkue Heerenveenistä. Joukkue pelaa BeNe Leaguessa. Joukkueella on ollut useita eri nimiä sponsorisopimusten myötä, muun muassa Vadeko Flyers. Seura on perustettu vuonna 1967 ja se pelaa kotiottelunsa 3 500 paikkaisella Thialf IJsstadionilla Heerenveenissä. ===Joukkue=== päivitetty xx.xx.xxxx Maalivahdit Maalivahdit Maalivahdit Maalivahdit Maalivahdit Maalivahdit Maalivahdit Numero Pelaaja Hanskakäsi Sopimus Syntymäpaikka 30 Martijn Oosterwijk L 2014 Groningen, Alankomaat 31 Sjoerd Idzenga L 2014 Heerenveen, Alankomaat Puolustajat Puolustajat Puolustajat Puolustajat Puolustajat Puolustajat Puolustajat Numero Pelaaja Kätisyys Sopimus Syntymäpaikka 2 Jurryt Smid L 2014 Den Haag, Alankomaat 6 Wesley Timmermans 2013 Drachten, Alankomaat 14 Niels van der Vossen 2013 15 Andrew Krelove R 2014 Thunder Bay, Ontario, Kanada 24 Trevor Hunt L 2013 Maple Ridge, Brittiläinen Kolumbia, Kanada 52 Mark Hoekstra R 2014 83 Jeroen van Olphen L 2014 Heerenveen, Alankomaat Nick de Jong L 2014 Nijmegen, Alankomaat Brandon Greenside L 2015 London, Ontario, Kanada Nick Kuiper R 2014 Beaconsfield, Québec, Kanada Brock Matheson L 2014 Ganonoque, Ontario, Kanada Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Pelaaja Kätisyys Pelipaikka Sopimus Syntymäpaikka 5 Sander Dijkstra L H 2014 Heerenveen, Alankomaat 8 Jeff Martens L H 2013 Fort McMurray, Alberta, Kanada 10 Brent Janssen R H 2014 Heerenveen, Alankomaat 11 Aldo van Aalderen H 2013 Joure, Alankomaat 17 Marc Nijland H 2013 21 Tony Demelinne L VLH 2014 Den Haag, Alankomaat 70 Valentijn Bouten L H 2013 84 Kevin Nijland L H 2014 Heerenveen, Alankomaat 94 Tony Ras L H 2013 Den Haag, Alankomaat Adam Chorneyko L VLH 2014 St. Albert, Alberta, Kanada Joey Oosterveld L H 2014 Amsterdam, Alankomaat Calvin Pohlman L H 2014 Amsterdam, Alankomaat == Saavutukset == *Alankomaiden mestari: 1977, 1978, 1979, 1980, 1981, 1982, 1983 == Aiheesta muualla == * Kotisivut Luokka:Alankomaalaiset jääkiekkoseurat Luokka:Eredivisien jääkiekkoseurat Luokka:Heerenveenin urheilu Luokka:Vuonna 1967 perustetut urheiluseurat
Amsterdam G’s

Amsterdam G’s on Alankomaiden pääsarjassa Eredivisiessä pelaava amsterdamilainen jääkiekkojoukkue. Se pelaa kotiottelunsa Jaap Eden baan- areenalla. Seura tunnettiin aikaisemmin nimellä Amsterdam Capitals, mutta joukkueen nimi muutettiin 2012 sponsorisyistä. == Pelaajat == Maalivahdit Maalivahdit Maalivahdit Maalivahdit Maalivahdit Maalivahdit Maalivahdit Numero Pelaaja Hanskakäsi Sopimus Syntymäpaikka 31 Jacob van Duin L Amsterdam, Alankomaat Puolustajat Puolustajat Puolustajat Puolustajat Puolustajat Puolustajat Puolustajat Numero Pelaaja Kätisyys Sopimus Syntymäpaikka 5 Marino Bakker 2013 Amsterdam, Alankomaat 7 Roland van Donge 2013 Leiden, Alankomaat 15 Olivier Leenders L 78 Alexander Schaafsma L 2013 Groningen, Alankomaat 83 Bill Horton L 2013 Utica, New York, Yhdysvallat 91 Joy Turpijn L 2013 Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Pelaaja Kätisyys Pelipaikka Sopimus Syntymäpaikka 9 Rocco van Hoorn L H 2013 10 Donny van Musscher L H Amsterdam, Alankomaat 11 John Versteeg L OLH 2013 Utrecht, Alankomaat 12 Quincy Merk L H 2013 Amsterdam, Alankomaat 16 Jon Boereboom L H 2013 Maarssenbroek, Alankomaat 17 Mike Mackie-Kwist R H Cleveland, Ohio, Yhdysvallat 21 Julian Berteling R H Amsterdam, Alankomaat 22 Ron Berteling H Amsterdam, Alankomaat 25 Marcel Kars R KH 2013 Toronto, Ontario, Kanada 44 Tobias Kathan L VLH 2013 Bad Tölz, Saksa == Aiheesta muualla == * Seuran viralliset kotisivut Luokka:Alankomaalaiset jääkiekkoseurat Luokka:Amsterdamin urheilu Luokka:Vuonna 2011 perustetut urheiluseurat
Sommelo (kuoro)

Sommelo on Akaan Toijalassa toimiva Toijalan nuorisoseuran sekakuoro. Sommelo- nimi on peräisin Kalevalasta ja sillä tarkoitetaan pientä tuohi- tai lankakerää, erityisesti sellaista, jossa ei ole keränpohjaa, eli jota ei ole alettu tekemään esimerkiksi paperinpalan ympärille. Kalevalan ensimmäisissä runoissa runonlaulaja kertoo, miten hän sai laulunsa ja kääri ne kerälle, sovitteli sommelolle, kelan pisti kelkkahan, sommelon rekosehen. Tultuaan sitten alle kuulun kurkihirren hän aukaisi sanaisan arkun, virsilippahan viritti, keritteli pään kerältä, suori solmun sommelolta. Kuoro aloitti kansanlaulukerhona vuonna 1975. Tuolloin mukana oli 11 laulajaa. Ohjelmisto rakentui kansanlauluperinteelle. Alussa kuoroa vaivasi mieslaulajien puute ja pienimmillään toimittiin kaksiäänisenä naiskuorona. Alkuvaiheessa kuoron johtajana oli Niilo Villanen kuolemaansa asti 1983. Sen jälkeen kuoroa ovat johtaneet Juha Nuora vuosina 1983–1989, Juha Viitanen vuosina 1989–1994, Leena Aarnipuu-Lampela vuosina 1994–2011 ja Juha Holma vuosina 2011–2017. Nykyisin 40 laulajan kuoron johtajana toimii Marjukka Manner. Kuoron monipuolinen ohjelmisto ulottuu kevyemmän musiikin uusista kuorosovituksista perinteisen kuorolauluohjelmiston kautta renessanssin kirkkomusiikkiin. Kuorovierailuja on kotimaan lisäksi tehty Tallinnaan sekä Tšekin Vrbno Pod Pradedemiin ja Tapaan. Lisäksi kuoro on osallistunut kuorokilpailuun Barcelonassa ja kuorofestivaaliin Balchikissa Bulgariassa sekä kuorokilpailuun Llangollenissa Walesissa. == Lähteet == ==Aiheesta muualla== * www.sommelokuoro.fi Luokka:Akaa Luokka:Suomalaiset sekakuorot
Hyppymyyrät

Hyppymyyrät eli gerbiilit (Gerbillinae) on jyrsijöiden alaheimo, joka kuuluu hiirimäisten jyrsijöiden (Myomorpha) alalahkoon ja rottaeläinten (Muridae) heimoon. Useita hyppymyyrälajeja pidetään nykyisin lemmikkieläiminä. Lemmikkinä kasvatettavia lajeja ovat muun muassa mongoliangerbiili eli mongolianhyppymyyrä (Meriones unguiculatus), rasvahäntähyppymyyrä (Pachyuromys duprasi), kalpeahyppymyyrä (Gerbillus perpallidus), tuuheahäntähyppymyyrä (Sekeetamys calurus) ja persianhyppymyyrä (Meriones persicus). == Sukuja == *Somalianpikkujirdit (Microdillus) *Rasvahäntäjirdit (Pachyuromys) *Hiekkajirdit (Psammomys) *Isogerbiilit (Rhombomys) *Tuuheahäntäjirdit (Sekeetamys) *Paljasjalkagerbiilit (Tatera) *Paljasvarvasgerbiilit (Taterillus) *Walot (Ammodillus) *Kiinanjirdit (Brachiones) *Hamstraajagerbiilit (Desmodilliscus) *Kapingerbiilit (Desmodillus) *Karvajalkagerbiilit (Gerbillurus) *Gerbiilit (Gerbillus) *Jirdit (Meriones) == Katso myös == *Luettelo jyrsijöistä == Lähteet == == Aiheesta muualla == *Laji.fi: Gerbiilit (Gerbillinae) *Suomen Gerbiiliyhdistys ry. *
Ari Raunio

Ari Raunio on suomalainen tietokirjailija, joka käsitellyt teoksissaan Suomen viime sotia. Raunio on sotilasarvoltaan everstiluutnanttihttp://yle.fi/elavaarkisto/artikkelit/toisen_maailmansodan_hinta_8808.html#media=8811. ==Teokset== * Sotatoimet (2004) * Jatkosodan hyökkäystaisteluja 1941 (2007) * Jatkosodan torjuntataisteluja 1942-44 (2008) * De militära operationerna (2008) * Talvisodan taisteluja (2010) ==Lähteet== Luokka:Suomalaiset kirjailijat Luokka:Syntymävuosi puuttuu Luokka:Elävät henkilöt Luokka:Suomalaiset historioitsijat
Jämsän kristillinen kansanopisto

Jämsän kristillinen kansanopisto, virall. Jämsän Kr. Kansanopisto, on Jämsässä toimiva kansanopisto. Se on nuorille ja aikuisille tarkoitettu, yleissivistävää koulutusta antava sisäoppilaitos. Opiston koulutus perustuu vanhoillislestadiolaisen herätysliikkeen kristillisiin arvoihin. Opiston omien tavoitteiden mukaan ”koulutuksessa painottuvat arvokasvatus, omaehtoinen oppiminen, vastuullisuus, yhteisöllisyys ja osallisuus ja sen uskontokasvatus ja -opetus pohjaavat Raamattuun ja evankelis-luterilaisen kirkon tunnustukseen”. Jämsän kristillinen kansanopisto perustettiin vuonna 1909 nimellä Jämsän Kansanopisto. Vuonna 1963 pahoin velkaantunut opisto siirtyi vanhoillislestadiolaisen liikkeen omistukseen. Sota-aikana kansanopiston tiloissa toimi 30. sotasairaala. == Rehtorit == * 1963–1965: Ahti Riihimäki * 1965-1970: Jorma Kiviranta * 1970–2005: Heikki Kankkonen * 2001–2012: Timo Tuomisto * 2012–: Jukka Palola ==Lähteet== Luokka:Jämsän oppilaitokset Luokka:Suomen kristilliset kansanopistot Luokka:Vanhoillislestadiolaisuus
Tolsiklaatti

Tolsiklaatti (C20H21NOS) on tiokarbamaatteihin kuuluva lääkeaine. Yhdistettä käytetään eräiden ihon sieni-infektioiden hoitoon. ==Käyttö== Tolsiklaatti vaikuttaa rihmasieniin estämällä niiden tarvitsemien ergosterolien synteesiä toimimalla skvaleenimono-oksigenaasin eli skvaleeniepoksidaasin inhibiittorina. Tolsiklaatti vaikuttaa vain tiettyihin sieniin ja sen vaikutusspektri on melko kapea. Sitä käytetään tyypillisesti voiteena. Tolsiklaatti ei ole aivan yhtä tehokas kuin monet muut topikaalisesti käytettävät sieni-infektioiden hoitoon tarkoitetut lääkeaineet. Yhdiste aiheuttaa vain harvoin ihoärsytystä. ==Synteesi== Tolsiklaattisynteesin lähtöaineena on 4-bromi-3-jodianisoli, joka reagoi magnesiumin läsnä ollessa syklopentadieenin kanssa sykloadditioreaktiolla muodostaen bentsonorbornadieenijohdannaisen. Tämä pelkistetään vedyn avulla ja tuote reagoi bromin kanssa, jolloin muodostuu fenolijohdannainen. Tämä fenolijohdannainen reagoi tiofosgeenin kanssa ja viimeisessä vaiheessa N-metyyli-m-toluidiinin kanssa muodostaen tolsiklaattia. ==Lähteet== Luokka:Sienilääkkeet
Kaikki on satua

__NOTOC__ Kaikki on satua on Pariisin Kevät -yhtyeen vuonna 2012 julkaistu kolmas studioalbumi. Yhtyeen perustaja Arto Tuunelan ohella vuodesta 2010 alkujaan livebändinä toiminut yhtye on aiempia Pariisin Kevään julkaisuja enemmän osallistunut albumin tekoon, mutta Tuunela on säveltänyt, sanoittanut, sovittanut, tuottanut, äänittänyt ja miksannut albumin. Albumilta julkaistiin kolme singleä. Korkeimpaan listasijoitukseensa albumi ylsi viikolla 9/2012 ollessaan listan toinen. == Kappaleet == Kaikkien kappaleiden tekijöiksi on merkitty koko Pariisin Kevät. # # # # # # # # # # == Kokoonpano == * Arto Tuunela – laulu, akustinen kitara * Reko Aho – rummut * Antti Pouta – kitara, koskettimet, taustalaulu * Jussi Hietala – basso * Artturi Taira – kitara, koskettimet, taustalaulu * Ilari Kivelä – koskettimet, taustalaulu == Arvostelut == * Soundi: Soundi: Levyarvio * Rumba: Rumba: Levyarvio * Nrgm.fi: 75/100Nuorgam: Levyarvio == Lähteet == == Aiheesta muualla == * Kaikki on satua discogs.com -sivustolla Luokka:Pariisin Kevään albumit Luokka:Vuoden 2012 albumit
KKV

Lyhenne KKV voi viitata seuraaviin asioihin: *Kokemäen Kova-Väki, urheiluseura *Kilpailu- ja kuluttajavirasto *Kangea, ISO 639-3 -koodi kkv, kieli
Gutniska

Gutniska (myös gutemål tai gotländska) on skandinaavinen kieli, jota puhutaan Gotlannin saarella Ruotsissa. Muinaisgutniskaa pidetään omana kielenään ja nykyistä gutniskaa ruotsin kielen murteena. Sitä puhuu noin 5 000 ihmistä.Ethnologue: Swedish Viitattu 1.1.2013. ==Lähteet== ==Aiheesta muualla== * Gutamålsgillets rekommendationer för stavning av det gutniska språket * Gutamålsgildet / Gutamålsgillet * Ola Sollerman, Gotlands Tidningar (14.12.2011): Gutniskan har väckts till liv Luokka:Gotlanti Luokka:Ruotsin kielet Luokka:Ruotsin murteet
Nokia 7260

Nokia 7260 on Nokian vuonna 2004 julkaistu matkapuhelin. Se kuului yhtiön ”muotoiluintensiivisiin” puhelinmalleihin, joissa olennaisinta oli uudenlainen ulkonäkö. Sen mainonnassa Kauppalehden Optiossa alkuvuodesta 2005 kerrottiin puhelimen art deco -muotoilun kääntävän katseita: ”Aivan kuten kantajansa se jättää lähtemättömän vaikutuksen.” == Ominaisuudet == *ennakoiva tekstinsyöttö *äänimuistiinpanot ==Katso myös== *Luettelo Nokian tuotteista ==Lähteet== * Nokia 7260 - GSMArena == Aiheesta muualla == * Nokia 7260 – Tuki * Käyttöohjeet 7260 Luokka:Vuoden 2004 matkapuhelimet
Danuta Siedzikówna

Danuta Helena Siedzikówna (3. syyskuuta 1928 Guszczewina, Bielskin alue – 28. elokuuta 1946 Gdańsk) oli puolalainen sairaanhoitaja toisen maailmansodan aikana. Hän toimi aktiivisesti Puolan vastarintaliikkeessä (). Hän käytti peitenimiä Danuta Obuchowicz ja Inka. Tiedosto:Danuta Siedzik Memorial Plaque.JPG|Danuta Siedzikównan muistokivi Gdańskissa. Tiedosto:Danuta Siedzikówna Memorial Sopot.JPG|Sairaanhoitaja Inkan puisto Sopotissa. Tiedosto:Memorial Danuta Siedzik Narewka.JPG|Muistokivi Narewkassa. Tiedosto:Memorial Plaque AK Gdansk.JPG|Siedzikównan nimi muistotaulussa Gdańskissa. Tiedosto:Danuta Siedzikówna Inka pomnik Park Jordana Krakow.jpg|Siedzikównan muistopatsas Krakovassa ==Katso myös== * Puolalainen vastarinta toisessa maailmansodassa == Lähteet == * Danuta Siedzikówna Siedzikównan muistosivusto. PDF (2006) * Polonia Restituta, Presydent.pl Luokka:Puolalaiset henkilöt Luokka:Puolan vastarintaliikkeen henkilöt Luokka:Vuonna 1928 syntyneet Luokka:Vuonna 1946 kuolleet
Nokia 7270

Nokia 7270 on Nokian vuonna 2004 julkaistu matkapuhelin. == Ominaisuudet == *ennakoiva tekstinsyöttö *äänimuistiinpanot ==Katso myös== *Luettelo Nokian tuotteista ==Lähteet== * Nokia 7270 – GSMArena == Aiheesta muualla == * Nokia 7270 – Tuki * Käyttöohjeet 7270 Luokka:Vuoden 2004 matkapuhelimet
Nokia 7280

Nokia 7280 on Nokian vuonna 2004 julkaistu matkapuhelin, joka oli Nokian yritys tehdä aivan uudenlainen, asustemainen puhelin. Näppäimistön korvasi pyörivä valintakiekko, sammutettuna peilinä toimiva näyttö oli poikittain puhelimen kapeassa rungossa ja muotoilu haki vaikutteita 1920- ja 1930-lukujen art deco -tyylistä. Muistatko vielä tämän kapulan? Ääni-blogi, Nokia Oyj Amerikkalainen CNN Money -lehti valitsi puhelimen yhdeksi 25:stä vuoden 2004 parhaasta tuotteesta. == Ominaisuudet == *ennakoiva tekstinsyöttö *äänimuistiinpanot *äänikomennot ==Katso myös== *Luettelo Nokian tuotteista ==Lähteet== * Nokia 7280 - GSMArena == Aiheesta muualla == * Nokia 7280 - Tuki * Käyttöohjeet 7280 Luokka:Vuoden 2004 matkapuhelimet
Samsung Galaxy Pocket

Samsung Galaxy Pocket on Samsung Electronicsin valmistama älypuhelin, jonka käyttöjärjestelmänä on Android 2.3. Samsung Galaxy Pocket on yksi maailman pienimmistä kosketusnäyttöistä matkapuhelimista. Se tukee Bluetoothia ja Wi- Fiä ja siinä on kahden megapikselin kamera. Puhelimen mallinumero on GT-S5300. Pocketin kuoret ovat joko mustia tai valkoisia, mutta puhelimeen voi myös hankkia suojakuoret. Pocketin lataus/tietokoneliitäntä on Mini-USB. Google Play -kaupasta malliin saa suppeasti pelejä sen alhaisten ominaisuuksien takia. == Lähteet == Galaxy Pocket Luokka:Android-pohjaiset laitteet‎ Luokka:Vuoden 2012 matkapuhelimet Luokka:Kosketusnäytölliset älypuhelimet
Muumion kosto

Muumion kosto (televisioesityksessä käytetty nimikettä Muumio; ) on Terence Fisherin ohjaama brittiläinen kauhuelokuva vuodelta 1959. Elokuvan pääosia esittävät Christopher Lee ja Peter Cushing. ==Juoni== Kolme englantilaista arkeologia, Stephen Banning (Felix Aylmer), hänen poikansa John (Peter Cushing) ja Joseph Whemple (Raymond Huntley), avaa tuhansia vuosia sitten kuolleen prinsessa Anankan (Yvonne Furneaux) haudan ja herättää samalla henkiin kostonhimoisen Kharis-muumion (Christopher Lee). ==Näyttelijät== ==Tuotanto== Muumion koston käsikirjoituksen laati Jimmy Sangster. Michael Carreras tuotti elokuvan Hammer Film Productionsille. Elokuvan kuvaukset alkoivat työnimellä Terror of the Mummy 23. helmikuuta 1959. Elokuva kuvattiin Technicolor-menetelmällä Bray Studiosilla Englannin Berkshiren Oakley Greenin kylässä ja Surreyn Sheppertonissa sijaitsevalla Shepperton Studiosilla 125 000 punnan budjetilla. Kuvaukset päättyivät 16. huhtikuuta 1959. Muumiosta tuli Christopher Leen kolmas rooli Hammerin hirviönä. ==Julkaisu== Muumion kosto julkaistiin Japanissa elokuussa vuonna 1959. Kotimaan ensi-illan elokuva sai Isossa-Britanniassa 25. syyskuuta 1959. Elokuva pääsi myös teatterilevitykseen Ruotsiin 2. marraskuuta 1959, Yhdysvaltoihin 16. joulukuuta 1959, Länsi- Saksaan 31. joulukuuta 1959 ja Meksikoon 21. tammikuuta 1960. Universal Pictures toimi elokuvan levittäjänä Yhdysvalloissa. Suomessa elokuva ei päässyt teatterilevitykseen elokuvan raaistavuuden takia. 10. marraskuuta vuonna 1960 elokuvalle asetettiin ikäraja "KK" eli kokonaan kielletty. Kieltopäätös kumottiin ja elokuva esitettiin Suomen televisiossa ensimmäisen kerran 23. heinäkuuta vuonna 1986. Muumion kosto on julkaistu videolle ja DVD:lle vuosina 2001 ja 2004. ==Vastaanotto== Muumion kosto oli menestys sekä taloudellisesti että kriittisesti. Muumion kostolla on Rotten Tomatoes -sivustolla 100 prosentin "tuore"-arvosana, joka perustuu seitsemään arvosteluun. ==Lähteet== ==Aiheesta muualla== * * * Luokka:Vuoden 1959 brittiläiset elokuvat Luokka:Brittiläiset kauhuelokuvat Luokka:Muumio-elokuvat Luokka:Terence Fisherin ohjaamat elokuvat Luokka:Kokonaan kielletyt elokuvat Suomessa
Raajarikkoisten auttamisyhdistys

Raajarikkoisten auttamisyhdistys () oli vuosina 1889–1948 toiminut suomalainen hyväntekeväisyysjärjestö, joka ylläpiti Helsingissä liikuntavammaisille suunnattua työkoulua ja klinikkaa. Toiminnan kohteena olivat pääasiassa lapsi- invalidit. Yhdistys perustettiin 27. lokakuuta 1889. Perustavan kokouksen kutsui koolle Vera Hjelt ja ensimmäiset säännöt laati vaivaishoidon tarkastaja Gustaf Adolf Helsingius tanskalaisen esikuvan pohjalta. Tarkoituksena oli antaa rammoille mahdollisuus saada koulutusta ja siten myös työtä. Perustamisessa mukana olivat myös muun muassa Rosina Heikel, Cely Mechelin ja Sofia Streng.Historia: 1889 - Raajarikkoisten Auttamisyhdistys perustetaan Vammaisten lasten ja nuorten tukisäätiö. Viitattu 1.1.2013. Seuraavana vuonna aloitti toimintansa yhdistyksen perustama kaksikielinen Raajarikkoisten työkoulu Helsingin Kruununhaassa. Se oli lajissaan Suomen ensimmäinen.Historia: 1890 - liikuntavammaiset pääsevät kouluun Vammaisten lasten ja nuorten tukisäätiö. Viitattu 1.1.2013. Toiminta kohdistettiin vain lapsiin, joille annettiin koulutusta lähinnä käsityöammatteihin.Vammaisuuden historia Suomessa: 1889: Liikuntavammaiset pääsevät kouluun Viitattu 1.1.2013. Vuodesta 1897 koulu toimi Ensimmäisellä Linjalla Kallion kaupunginosassa.Historia: 1897 - omaan taloon Vammaisten lasten ja nuorten tukisäätiö. Viitattu 1.1.2013. Yhdistys ylläpiti vuosina 1900–1916 ortopedistä klinikkaa, jonka lääkärinä oli Hjalmar Gabriel von Bonsdorff, ja 1927–1941 ortopedistä sairaalaa, jonka johtajana oli Fabian Langenskiöld. Sairaalan toimintaa jatkoi myöhemmin Invalidisäätiö. Vuodesta 1904 toimi myös yhdistyksen ylläpitämä 4–12-vuotiaille lapsille suunnattu lastenkoti.Arno Forsius: Raajarikkoisten koulu Helsinkiin 1890 Viitattu 1.1.2013. Yhdistyksen toiminta päätettiin lakkauttaa maaliskuussa 1948 ja sen tilalle perustettiin Raajarikkojen koulusäätiö, joka toimii nykyisin nimellä Vammaisten lasten ja nuorten tukisäätiö.Historia: 1948 - Raajarikkojen koulusäätiö Vammaisten lasten ja nuorten tukisäätiö. Viitattu 1.1.2013. Koulu muutti vuonna 1952 Ruskeasuolle.Historia: 1952 - Ruskeasuolle Vammaisten lasten ja nuorten tukisäätiö. Viitattu 1.1.2013. Raajarikkoisten työkoulun ja ortopedisen sairaalan entiset rakennukset Kalliossa purettiin vuonna 1980 nykyisen Kuntatalon tieltä.Kaija Nenonen & Kirsi Toppari: Herrasväen ja työläisten kaupunki: Helsingin vanhoja kortteleita 2, s. 102–105. Helsingin Sanomat, Helsinki 1983. Sitä ennen vanhoissa puutaloissa ehti toimia Kill City -niminen yhteisö. ==Lähteet== ==Kirjallisuutta== *Tuula Vuolle-Selki: Kohti itsenäistä elämää: vammaisten lasten ja nuorten tukisäätiö 120 vuotta. Minerva, Helsinki 2010. ISBN 978-952-492-366-8 Luokka:Suomalaiset hyväntekeväisyysjärjestöt Luokka:Suomalaiset potilas- ja vammaisjärjestöt
Robert Alfred Renvall

Robert Alfred Renvall (11. marraskuuta 1829 Uskela – 8. joulukuuta 1895 Helsinki) oli kirjastomies ja matrikkeleiden laatija. Renvallin isä oli kirkkoherra, kielentutkija ja professori Gustaf Renvall ja äiti Charlotta Revall. Hän valmistui filosofian kandidaatiksi 1863, toimi Helsingin yliopiston kirjaston amanuenssina 1862-1890 sekä Helsingin ruotsalaisen yhteislyseon opettajana 1853-1871, samoin kuin Suomalaisen Kirjallisuuden Seuran kirjastonhoitajana 1854-1876. Renvall julkaisi pari oppikirjaa, mutta ennen muuta matrikkeleita kuten elämäkerralliset teokset Biografiska anteckningar öfver det finska universitetes lärare, embets- och tjenstemän från dess flyttning till Helsingfors (1869), josta otettiin uusi painos nimellä Finlands universitet 1828-90 (1891), sekä Förteckning öfver filosofie magistrar promoverade i Åbo 1643-1827 (1882). Hän laati myös luettelon Finlands periodiska litteratur 1771-1871. Renvall sai filosofian tohtorin arvon vuonna 1877. Hän kuoli naimattomana. ==Lähteet== * Sivu 622. ==Aiheesta muualla== * Viitattu 1.1.2013. * Biografiska anteckningar öfver ... -teos digitoituna (Viitattu 1.1.2013) Luokka:Suomalaiset kirjastonhoitajat Luokka:Vuonna 1829 syntyneet Luokka:Vuonna 1895 kuolleet
Henrik Ganander

Henrik (Henricus) Ganander (noin 1700 – 1752 Siuntio) oli suomalainen kirkkoherra ja saamen kielen tutkija. Luettu 6.11.2016. Hän oli huomattavin suomenkielinen tietokirjailija 1700-luvulla. Gananderin isä oli raumalainen, Turusta kotoisin ollut kankuri Johan Tomasson Ganander (k. 1738). Hän kävi Turun katedraalikoulua ja pääsi ylioppilaaksi Turussa 1726. Ganander vihittiin papiksi Turun hiippakunnassa 1727. Ganander toimi Sodankylän kappalaisena vuodesta 1727 ja Härnösandin hiippakuntaan kuuluneen Enontekiön kappalaisena vuodesta 1729 astuen tähän virkaan 1731. Siuntion kirkkoherraksi hän tuli 1743. Gannader toimi myös saarnaajana pappeinkokouksessa Turussa 1746. Ganander teki saamen kielen kieliopin Grammatica lapponica (ilm. 1743), joka noudattaa lähinnä tornionsaamen murretta.Otavan Iso tietosanakirja, Otava 1968, osa 2, p. 1637 Henrik Ganander oli naimisissa vuodesta 1730 Katarina Tornbergin (k. 1790) kanssa. Heidän poikansa oli Satakunnan kihlakunnan kruununvouti Henrik Ganander (1739–1818). == Teoksia == * Grammatica lapponica : linguae Europearum prope antiquissimae solidam planamque viam genium linguae lapponicae addiscere desideranti monstrans, opfra [sic] ac studio Henrici Ganandri Aboensis, comminist. Lapmarch. Tornoensis [sic], jam design. pastoris in Siundo, elaborata. Holmiae, consensu & cura directorum. Typis Laurent. Salvii, anno 1743 * Haudan mercki. Cuules. Matcamies. : ... Henricus Tornberg ja. Hänen ... Emändäns. Brigitta Bonelia ... Cannettin. Cuolluitten. Jouckoon. ala. Tornion pitäjän. kirckohon. MDCCXLIII. XX päivänä. Huhticuusta. Rackahalle. Apellans. muistoxi. teki. Henric. Ganander. Turculainen. Tornion. Lapin. Cappalainen. Nyt. Siundon. Kirckoherraxi. Asetettu. Stuckhulmisa, brändaty Laurentius Salviuxen tykona 1743 ==Lähteet== ==Aiheesta muualla== * Henrik Gananderin elämäkerta Kansallisbiografiassa * Kulonen, Ulla-Maija: Ganander, Henrid Saamelaiskulttuurin ensyklopediassa Luokka:Saamelaiskielten tutkijat Luokka:Suomen evankelis-luterilaisen kirkon papit Luokka:Vuonna 1700 syntyneet Luokka:Vuonna 1752 kuolleet
Night of the Big Heat

Night of the Big Heat on vuonna 1967 julkaistu Terence Fisherin ohjaama tieteis-/kauhuelokuva, jonka pääosissa ovat Christopher Lee, Peter Cushing ja Patrick Allen. Night of the Big Heat perustuu John Lymingtonin samannimiseen romaaniin vuodelta 1959. Romaanin pohjalta Jane Baker, Pip Baker ja Ronald Liles laativat käsikirjoituksen. Tom Blakeley toimi elokuvan tuottajana Planet Film Productionsille. Night of the Big Heat kuvattiin Buckinghamshiren Milton Keynesissä ja Pinewood Studiosilla Buckinghamshiren Iver Heathissa. Elokuva sai ensi-iltansa kotimaassaan Isossa-Britanniassa toukokuussa vuonna 1967. Yhdysvalloissa elokuva julkaistiin vuonna 1971. Yhdysvalloissa elokuvaa on levitetty nimikkeellä Island of the Burning Damned. Elokuva julkaistiin DVD:lle vuonna 2004. == Näyttelijät == == Aiheesta muualla == * * * Luokka:Vuoden 1967 brittiläiset elokuvat Luokka:Brittiläiset kauhuelokuvat Luokka:Tieteiskauhuelokuvat
Grammatica Lapponica

Grammatica Lapponica on Henrik Gananderin laatima ja vuonna 1743 julkaisema saamen kielen kielioppi. Se noudattaa lähinnä tornionsaamen murretta.Otavan Iso tietosanakirja, Otava 1968, osa 2, p. 1637 Alkuperäispainoksesta on kappale Kansalliskirjastossa, ja se on siellä myös mikrofilmattuna.Fennica.linneanet.fi Yhdysvaltalainen Nabu Press on julkaissut siitä näköispainoksen. ==Lähteet== Luokka:Saamelaiskielet Luokka:1740-luvun kirjat Luokka:Fennougristiikka Luokka:Kielioppikirjat
Elin Sjöström

Elin Maria Sjöström (o.s. Sundeberg 19. maaliskuuta 1851 Mikkeli – 18. toukokuuta 1936 Helsinki) oli suomalainen naisasioiden ajaja. Sjöströmin vanhemmat olivat varalääninkamreeri Gabriel Wilhelm Sundeberg ja Sophie Jacobina Stenij. Hän kävi tyttökoulua ensin Heinolassa ja sitten Helsingissä ja toimi itsekin Heinolan tyttökoulun opettajana 1868-1869. Suomen naisyhdistyksessä Sjöström alkoi työskennellä heti sen perustamisen jälkeen 1884. Hän oli yhdistyksen varapuheenjohtaja 1887-1888, sihteeri 1889-1904 ja puheenjohtaja 1904-1909 Aleksandra Gripenbergin toimiessa puoluepolitiikassa. Sjöström oli myös mukana naisten kansainvälisen kattojärjestön eli International Council of Women -organisaation toiminnassa sekä perustamassa vuonna 1911 Suomen Naisten Kansallisliittoa. Lisäksi hän toimi muun muassa Kasvatusopillisen talouskoulun johtokunnan jäsenenä vuodesta 1891 alkaen ja puheenjohtajana 1910-1928. Hän kuului myös Helsingin tyttöjen ammattikoulun ja Konkordia-liiton johtokuntiin. Sjöström julkaisi teokset Kasvisruokaa kaikille (1913) ja Kalliinajan keittokirja (1919), minkä lisäksi hän kirjoitti paljon sanomalehtiin. Sjöströmin puoliso vuodesta 1869 oli senaatin valtiovaraintoimikunnan apukamreeri, kamarineuvos Bernd Ferdinand Sjöström (k. 1893). ==Lähteet== * Sivu 693. * Elin Sjöström teoksessa Eija Jämbäck: Naiset valistuksen virittäjinä. Konkordia-liitto s. 36-41 (Viitattu 1.1.2013) ==Aiheesta muualla== * (Näköispainos vuoden 1919 laajennetusta painoksesta, yhteensä 329 reseptiä) * Luokka:Suomalaiset feministit Luokka: Keittokirjailijat Luokka:Vuonna 1851 syntyneet Luokka:Vuonna 1936 kuolleet
Peterborough Phantoms

Peterborough Phantoms on englantilainen jääkiekkojoukkue Peterboroughin kaupungista. Vuonna 2002 perustettu joukkue pelaa maan toiseksi korkeimmalla sarjatasolla National Ice Hockey Leaguessa. Sarjan joukkue on onnistunut voittamaan kertaalleen 2009. ==Joukkue== Maalivahdit Maalivahdit Maalivahdit Maalivahdit Maalivahdit Maalivahdit Maalivahdit Numero Pelaaja Kätisyys Sopimus Syntymäpaikka 30 Hayden Lavigne L 2025 Brampton, Ontario, Kanada 50 Luke Clark 2025 Puolustajat Puolustajat Puolustajat Puolustajat Puolustajat Puolustajat Puolustajat Numero Pelaaja Kätisyys Sopimus Syntymäpaikka 2 Thomas Norton R 2025 Nottingham, Englanti 4 Nojus Venskutonis L 2025 Elektrėnai, Liettua 11 Scott Robson R 2025 Beverley, Englanti 23 Bradley Bowering L 2025 Peterborough, Englanti 25 Billy Thorpe R Laina Peterborough, Englanti 35 Joseph Gretton L 2025 Nottingham, Englanti 37 Mathew Saville Juniori 45 Callum Buglass L 2025 Cardiff, Wales Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Pelaaja Kätisyys Paikka Sopimus Syntymäpaikka 8 Louie Kynaston KH 2027 13 Connor Glossop R H 2024 Nottingham, Englanti 15 Nicholas Martin KH / OLH Juniori 19 Luke Ferrara (A) R VLH 2026 Peterborough, Englanti 24 Austin Mitchell-King L VLH 2025 Warwick, Englanti 27 Richard Hartmann H 2025 29 Cameron Hough L H / P 2025 Uxbridge, Ontario, Kanada 34 Ralfs Circenis L H 2024 Riika, Latvia 38 Duncan Speirs L H / P 2025 Irvine, Skotlanti 44 Justin Dennison H Juniori 62 Janne Laakkonen L LH 2025 Kuopio, Suomi 90 Leo Markey H 2024 91 Nathan Salem L H 2025 North Tyneside, Englanti 92 Barnabás Sári L H 2025 Budapest, Unkari 95 Jasper Foster R VLH 2025 Bidford, Englanti 96 Jarvis Hunt R KH 2025 Peterborough, Englanti Kieran Gibbs H 2024 Aiden-Jay Herring L H Juniori Peterborough, Englanti Luokka:Englantilaiset jääkiekkoseurat Luokka:Cambridgeshire Luokka:Vuonna 2002 perustetut urheiluseurat
Verisen joen rosvot

Verisen joen rosvot () on John Gillingin ohjaama brittiläinen toimintaelokuva vuodelta 1962. Elokuvan pääosissa ovat Christopher Lee, Kerwin Mathews, Glenn Corbett ja Oliver Reed. Elokuvan käsikirjoitti Jimmy Sangster, John Hunter, John Gilling ja Anthony Nelson Keys. Keys myös tuotti elokuvan Michael Carrerasin kanssa Hammer Film Productionsille. Verisen joen rosvot kuvattiin Buckinghamshiren Iver Heathissä, Berkshiren Oakley Greenissä ja Surreyssa. Verisen joen rosvot sai ensi-iltansa Japanissa 12. toukokuuta vuonna 1962. Elokuva julkaistiin Länsi-Saksassa ja Itävallassa ennen kuin elokuva sai kotimaan ensi-iltansa Isossa-Britanniassa 31. heinäkuuta vuonna 1962 Lontoossa. Yhdysvalloissa elokuva pääsi teatterilevitykseen elokuussa 1962. Suomessa elokuva julkaistiin 14. syyskuuta 1962. Christopher Lee näytteli toisessa Hammerin merirosvoelokuvassa Paholaislaivan merirosvot vuonna 1964. ==Näyttelijät== == Lähteet == == Aiheesta muualla == * * * Luokka:Vuoden 1962 brittiläiset elokuvat Luokka:Brittiläiset toimintaelokuvat Luokka:Brittiläiset seikkailuelokuvat Luokka:Merirosvoelokuvat
Ostohyvitys

Ostohyvitys on kuluttajille maksettava, ostotapahtumaan sidottu rahapalautus, jota pidetään verotuksellisesti jälkikäteen maksettavana alennuksena. Kauppojen, kuten S-ryhmän, Keskon ja Suomen Lähikaupan, maksamat bonukset ovat ostohyvitystä. Ostohyvitys voidaan maksaa esimerkiksi etusetelinä, tavarana tai rahana. Ostohyvitys on kuluttajalle verovapaata tuloa silloin, kun se muodostuu kuluttajan itse tekemistä ja maksamista yksityistalouden ostoista. == Ostohyvitys markkinoinnissa == Ostohyvityspohjaiset markkinointikampanjat () ovat suosittuja erityisesti Yhdysvalloissa. Suomen lainsäädännön mukaan tällaisten tarjousten on oltava selvästi tunnistettavissa myynninedistämiseksi, niiden saamista koskevien ehtojen on oltava helposti saatavilla ja ehdot on esitettävä selkeästi ja ymmärrettävästi. Suomessa kilpailu- ja kuluttajavirasto valvoo ostohyvityksen ja kylkiäisten käyttöä yritysten myynninedistämisessä. Perusperiaate on, että etu ei voi olla markkinoinnin pääviestinä silloin, kun markkinointi tavoittaa yleisesti kaikki kuluttajat. ==Lähteet== Luokka:Kauppatekniikka
Jättiläisnaisen hyökkäys (vuoden 1993 elokuva)

Jättiläisnaisen hyökkäys on vuonna 1993 ilmestynyt yhdysvaltalainen televisioelokuva, joka perustuu vuonna 1958 ensi-iltansa saaneeseen samannimiseen tieteiselokuvaan. Christopher Guestin ohjaaman uusintaversion pääosia esittivät Daryl Hannah ja Daniel Baldwin. Elokuva sai ensiesityksensä HBO:lla 11. joulukuuta 1993. Se pääsi myöhemmin teatterilevitykseen Britanniassa, Ranskassa ja Saksassa. == Juoni == Miljonääriäitinsä omaisuuden perinyt Nancy Archer (Hannah) elää onnettomassa avioliitossa Harryn (Baldwin) kanssa. Nancyn kiinteistökeinottelija-isä (William Windom) allekirjoituttaa Nancylla päivittäin asiakirjoja, joilla Nancyn omaisuus siirtyy vähän kerrallaan isälle, joka pyrkii valtaamaan kotikaupungin rakennushankkeille. Eräänä iltana Nancy on etsinyt Harrya motellista, jossa tämä on rakastajattarensa Honeyn (Cristi Conaway) kanssa. Nancy on matkalla kotiin, kun avaruusalus laskeutuu taivaalta ja ampuu Nancya valosäteellä. Pelästynyt Nancy hakee apua, mutta hänellä ei ole tapahtuneesta todisteita eikä kukaan usko häntä. Harry yrittää hyödyntää Nancyn mielenterveyden järkkymiseksi epäilemäänsä tapausta saadakseen tämän suljettuun laitokseen, ja suostuu Nancyn kanssa autiomaahan etsimään avaruusalusta. Harryn yllätykseksi avaruusalus laskeutuukin taivaasta ja ampuu jälleen Nancya säteellä. Nancy katoaa säteen vaikutuksesta ja Harry pakenee. Nancy ilmestyy kaupungissa Honeyn liikkeen katolle, ja hänet viedään kotiin. Nancyn isän ja Harryn riidellessä Nancy menettää malttinsa, jolloin hän alkaa kasvaa kunnes hänen päänsä menee sisäkaton lävitse. Nancy majoitetaan talliin. Harry tuo paikalle lääkärin (Paul Benedict) vastoin Nancyn terapeutin (Frances Fisher) ohjeita. Lääkäri on huolissaan Nancyn sydämen jaksamisesta, ja Harry huomaa välittömästi tilaisuutensa: Nancyn järjestämällä romanttisella illallisella Harry solvaa Nancya ja rehvastelee avioliiton ulkopuolisilla suhteillaan, jolloin Nancy kiihtyy niin että pyörtyy. Harry luulee Nancyn sydämen pettäneen, ja lähtee Honeyn luokse juhlistamaan luvassa olevaa perintöä. Nancy kuitenkin herää vihaisena ja entistäkin suurempana. Hän kävelee kaupunkiin pakokauhua aiheuttaen ja saapuu Honeyn liikkeen eteen. Nancy kehottaa Honeya pyrkimään nykyistä parempaan ennen kuin poimii Harryn käteensä ja lähtee autiomaahan uteliaat kaupunkilaiset, viranomaiset ja kansalliskaartin helikopterit perässään. Nancy pysähtyy voimalinjojen eteen, ja hänen isänsä yrittää nuhdella häntä. Nancy torjuu isän nuhtelut ja halveksuu ääneen tämän rahanahneita hankkeita. Helikopteri avaa tulen, minkä seurauksena Nancy kaatuu voimalinjoille ja saa sähköiskun. Avaruusalus ilmestyy paikalle ja ampuu jälleen säteellä Nancya niin että tämä katoaa. Sisällä avaruusaluksessa Nancy ja kaksi muuta jättiläisnaista katselevat pikkuruisia miehiään, jotka on suljettu säiliöön. Säiliössä miehet yrittävät keskinäisellä terapialla parantua asenteistaan. Luokka:Yhdysvaltalaiset tieteiselokuvat Luokka:Vuoden 1993 yhdysvaltalaiset elokuvat Luokka:Yhdysvaltalaiset televisioelokuvat
Verkko (täsmennyssivu)

Verkko voi tarkoittaa ainakin seuraavia: *verkko, yhteenliitettyjen järjestelmien muodostama rakenne *Verkko, tähtikuvio *verkko eli graafi, matematiikan käsite *kalaverkko, kalastusväline *pyyntiverkko, metsästysväline *tietokoneverkko, yhteen liitettyjen tietokoneiden muodostama verkko *Internet (verkko, netti), eräs tietokoneverkko *hämähäkinverkko, hämähäkin seitistä kutoma verkko *Verkko, Anna-Kaari Hakkaraisen kirjoittama romaani ===Sukunimenä=== *Kaarle Werkko (1850–1926), suomalainen raittius- ja kouluvaikuttaja *Veli Verkko (1893–1955), suomalainen sosiologi ja tilastotutkija
Paholaislaivan merirosvot

Paholaislaivan merirosvot () on vuonna 1964 ensi-iltansa saanut Don Sharpin ohjaama brittiläinen seikkailuelokuva, jonka pääosissa ovat Christopher Lee, Barry Warren ja John Cairney. Elokuvan käsikirjoitti Jimmy Sangster ja tuotti Anthony Nelson Keys Hammer Film Productionsille. Elokuvan kuvaukset alkoivat elokuussa 1963 ja kestivät lokakuuhun asti. Elokuva kuvattiin Berkshiren Oakley Greenissä sijaitsevalla Bray Studiosilla ja Maidenheadissa. Paholaislaivan merirosvot sai ensi-iltansa Yhdysvalloissa toukokuussa vuonna 1964. Elokuva pääsi myös teatterilevitykseen Länsi-Saksaan 26. kesäkuuta, Ruotsiin 2. marraskuuta ja Suomeen 11. joulukuuta. Helsingin Night Visions Film Festivalilla elokuva esitettiin 14. huhtikuuta vuonna 2002. Elokuva julkaistiin DVD:lle vuonna 2005. ==Näyttelijät== == Lähteet == == Aiheesta muualla == * * * Luokka:Vuoden 1964 brittiläiset elokuvat Luokka:Brittiläiset seikkailuelokuvat Luokka:Merirosvoelokuvat
Gabicce Mare

Gabicce Mare on kunta Pesaro e Urbinon maakunnassa Marchen hallintoalueella Keski-Italiassa Adrianmeren rannalla. Kunnassa on runsas 1 000 asukasta. == Lähteet == Luokka:Pesaro e Urbinon maakunnan kunnat
Waray-waray

Waray-waray (winaray) on austronesialaisiin kieliin kuuluva kieli. Sitä puhutaan Samarin, Pohjois-Samarin, Itä-Samarin, Leyten (itä- ja pohjoisosissa) ja Biliranin provinsseissa Filippiineillä. 2000-luvun alussa kielellä arvioltiin olevan 4,2 miljoonaa puhujaa. == Lähteet == Luokka:Filippiinien kielet Luokka:Keskifilippiiniläiset kielet
Jaakko Geet

thumb|250px|Isonkyrön vanhan kirkon kalkkimaalauksia. Jaakko Sigfridinpoika Geet, Jakob Sigfridsson Geet (s. Keitilä, Naantali – k. 1589) oli suomalainen pappi, lääninrovasti. Hän oli vuodesta 1550 Isonkyrön kirkkoherra, myös Kyrön suuriruhtinaaksi sanottu. Hän maksoi Isonkyrön kirkkoon tehdyt raamatulliset kalkkimaalaukset, jotka ovat ainoat Suomessa uskonpuhdistukaudella tehdyt. Hän otti Pohjanmaalla käyttöön Juhana III:n liturgian.Otavan Iso tietosanakirja, Otava 1968, osa 2, p. 1668 Hänen omavaltaisuuteensa tyytymättömät vähäkyröläiset tekivät hänestä valituksia, ja niiden seurauksena Vähäkyrö erotettiin Isostakyröstä omaksi seurakunnakseen. ==Lähteet== Luokka:Suomalaiset papit Luokka:Isonkyrön historia Luokka:Syntymävuosi tuntematon Luokka:Vuonna 1589 kuolleet
Civitanova Marche

Civitanova Marche on kaupunki Maceratan maakunnassa Marchen hallintoalueella Keski-Italiassa Adrianmeren rannalla. Kaupungissa on runsaat 40 000 asukasta. == Lähteet == == Aiheesta muualla == Luokka:Marchen kaupungit Luokka:Maceratan maakunnan kunnat
Sarnano

Sarnano on kunta Maceratan maakunnassa Marchen hallintoalueella Keski- Italiassa. Kunnassa on runsaat 3 000 asukasta. Kunnan historiallinen keskusta on usean ulkoilureitin lähtöpaikka. == Lähteet == == Aiheesta muualla == Luokka:Maceratan maakunnan kunnat
Jäälin suuralue

Jäälin suuralue on yksi Oulun kaupungin 23 suuralueesta, ja se sijaitsee valtatien 20 varrella noin 8 kilometriä Kiimingistä Oulun suuntaan ja noin 17 kilometriä Oulusta koilliseen, Jäälinjärven rannalla. Se rajoittuu Kellon, Kiimingin ja Korvensuoran suuralueisiin. Jääli oli entisen Kiimingin kunnan suurin asukaskeskittymä, 5 077 (6/2011) asukkaallaan (entisen Kiimingin kuntakeskuksen väkimäärä vuoden 2011 kesäkuussa oli 4 563 henkilöä). Rakennuskannaltaan alue on pientalovaltainen ja asuntokuntien keskikoko on suurempi kuin kaupungissa keskimäärin. Väestön tulotaso on kaupungin keskitasoa korkeampi. Jäälin suuralue. Oulu alueittain 2016. Tilastotietoa Oulun kaupungin suuralueista. Oulun kaupungin konsernihallinto, tietojohtaminen Suuralueella on 868 työpaikkaa. Merkittävin teollisuusalue on Välikylän kaupunginosassa sijaitseva yrityspuisto. == Kaupunginosat Jäälin suuralueella == 131\. kaupunginosa: Jäälinkylä (Jääli) 133\. kaupunginosa: Välikylä == Merkittävät liikenneyhteydet == Valtatie 20 (Kuusamontie) == Lähteet == Luokka:Oulun suuralueet
Príncipen lentoasema

Príncipen lentoasema on julkinen lentoasema São Tomé ja Príncipen saarivaltion toisella pääsaarella, Príncipellä. Lentoaseman kiitotiellä on pituutta 1 320 metriä ja leveyttä 30 metriä. Asema sijaitsee 180 metrin korkeudessa merenpinnasta. Lentoasema sijaitsee noin kolmen kilometrin päässä saaren pääkaupungista Santo Antóniosta pohjoiseen. Príncipen lentoasemalla on pieni kahvila. Lentoasemalta on lentoja São Tomén saarella sijaitsevalle São Tomén kansainväliselle lentoasemalle. Lentoaika saarten välillä on noin 40 minuuttia. Toisinaan Príncipelle on mahdotonta laskeutua saaren yllä leijailevan sumun vuoksi. == Lähteet == == Aiheesta muualla == *Lentoasema The Airport Guide -sivustolla *Kuvia lentoasemalta Luokka:Afrikan lentoasemat Luokka:São Tomé ja Príncipe
Haapajärven varikko

Haapajärven varikko (HAAPJASEV) on Pohjois-Pohjanmaalla Haapajärven kaupungissa toimiva Suomen puolustusvoimien varikko. Varikko on vuoden 2013 alusta puolustusvoimien Räjähdekeskuksen hallintoyksikkö. Aikaisemmin se on kuulunut Maavoimien materiaalilaitokseen. ==Tehtävät== Varikon toimialaan kuuluu ampumatarvikkeiden ja räjähdysaineiden valmistus, materiaalin huolto, lataamotoiminta sekä varastointi ja logistiikkatoiminnot. Se sijaitsee kaupungin eteläpuolella Vuortenvuoren alueella Jyväskylä–Haapajärvi-radasta haarautuvan oman sivuraiteen päässä ja sillä on parhaimmillaan työskennellyt noin 150 työntekijää. Varikolla on myös oma palokuntansa. ==Historia== Sodan aikana varikko siirrettiin Viipurista Jepualle Pohjanmaalle. Sen jälkeen varikko toimi keskusvarikkoaikana Kokkolassa. Puhekielessä varikko on myös Vuortenvuoren varikko. ==Aikaisemmat nimet== Varikko on tunnettu aikaisemmin seuraavilla nimillä: * Haapajärven asevarikko (HaapajAseV), 1993–2007 * Asevarikko 8 (AseV 8), 1952–1992 (Kokkolassa sijainneen keskusvarikko 8:n (–1996) osa) * Asevarikko 5 (AseV 5), 1941–1945 * Ampumatarvikevarikko 5 (ATV 5), 1939–1941 * Asevarikko 2 (AseV 2), 1930–1939 * Ase- ja ampumavarikko 2, 1921–1930 * Viipurin asevarikko, 1918–1921 * Viipurin sotavarikko, 1918 ==Organisaatio== Toimipisteen johtajana toimii insinöörieverstiluutnantti Jouko Korkeakoski. Aikaisempia päälliköitä ovat muun muassa: * insinöörieverstiluutnantti Hannu Torvi 2012– * everstiluutnantti Jukka Nikkari 2008–2012 * everstiluutnantti Kari Hautasaari 2001–2007 * everstiluutnantti Markku Karvonen 1998–2001 * majuri Leo Ukkonen 1994–1998 * majuri Pekka Ruuska 1993–1994 * majuri Eero Tikkanen 1972–1980 * kapteeni Armas Knuutila 1965–1967 * everstiluutnantti Yrjö Kuosmanen 1960–1964, AseV 5 päällikkö Kokkolan aikoina varikolla oli everstin arvoinen päällikkö Lars Klärichin palvellessa päällikkönä. ==Lähteet== * * ==Katso myös== * Jyväskylä–Haapajärvi-rata Luokka:Haapajärven rakennukset ja rakennelmat Luokka:Puolustusvoimien materiaalilaitos
Iloista romanttista juhlaa

Iloista romanttista juhlaa on Erkki Junkkarisen albumi vuodelta 1979. Sen kaikki sovitukset on tehnyt Pauli Granfelt. ==Kappaleet== # # # # # # # # # # # # Luokka:Erkki Junkkarisen albumit Luokka:Vuoden 1979 albumit
José Cassandra

José Cardoso dos Ramos Cassandra (s. 1964) on sãotomépríncipeläinen poliitikko. Hän oli Príncipen saaren paikallishallituksen ja siten myös koko Príncipen johdossa 2006–2020. Cassandra valittiin toiselle kaudelle heinäkuussa 2010 pidetyissä vaaleissa . Hän edustaa UMPP-puoluetta (União para Mudança e Progresso do Príncipe, suom. ”Príncipen muutoksen ja kehityksen liittouma”), joka on kolmen neljästä suurimmasta sãotomépríncipeläisestä puolueesta tukema príncipeläinen vaaliliitto. == Lähteet == Luokka:Sãotomépríncipeläiset poliitikot Luokka:Vuonna 1964 syntyneet Luokka:Elävät henkilöt